钦定古今图书集成/历象汇编/庶征典/第060卷 > 《观象玩占》 > 《诸羽日风起占》
## 钦定古今图书集成/历象汇编/庶征典/第060卷 > 《观象玩占》 > 《诸羽日风起占》

羽日，风从阳宫来，有财物聚，君有使令，边兵起，土工
兴，将受命，有集会，有寒雪。雹从阴宫来，雹寒伤物，有
水，有土工。

《羽》日风，从阳征来，主有兵，有急令臣有忧，关梁塞，道
路不通。从阴征来，边臣忧。

羽日，风从羽来，有白衣聚，有大丧，大寒雪雹，期五日，
远五十日，且有大雨从南方来，国有忧，人多病。雨从
北方来，贼聚水中，且有雪雹。阳羽日兴，阴羽夜应。
羽日，风从商来，有兵围城，不战，边有急，关梁不通。大
雨，客军不利。金水相和，故不战。羽为商，除害，象臣为
君讨贼，故动必大雨，不出战故也。

《羽》日：“风从角来。”〈以下原本阙〉

羽日，风鸣条已上发止于羽，及卒起宫宅之中，皆为
聚众。若宝物出入，船渡水物变之事。若风从羽来时，
加羽，又止于羽者，有大雨水，亦为酒食。

《羽》日时加羽，风从征商角上来。〈以下原本阙〉

羽日时加羽，风起羽，有疾疫，以风止处为灾。止之月，
如止寅，则正月止。

《羽》日，“风从阳商角上来，起时加征者，月内米贵，人不
安。”

诸羽日，风从坤上来，鸣条以上，至发屋折木，白气温
和，天色清爽，白云满天，天下安宁，人主寿昌。

羽日疾风，天下人大疾疫，多盗贼。

羽日，风起羽时，又加羽，有疾疫，以风止处为灾。止之
月如寅，则正月止也。

羽日，风从商角上起，时加征者，月内米贵，人不安。
壬戌、癸亥、乙卯、壬辰、甲申、丁未，六受羽日，有风从亥
子申卯上来，或辰未上来，水中兵起相杀，近期五日，
远期五十日。

《诸羽》日，大风昏雾，夜半从申子上来，阴寒迅急，当雨
不雨，水贼攻绝，津梁道路不通，期五日或十日。
《诸羽》日，风从卯酉上来，天云清润，人心悲惨，连三日
者，必有暴雨，大水骤至。若风来带刑杀，及贪狼奸邪
阴贼之日，时则有水中贼起害人。若风从卯酉来，时
加卯酉，风气萧萧，调习润气濡物者，雨即止。